मतदाता पंजीकरण बूथों का निरीक्षण
रामगंजमंडी| विधानसभाक्षेत्र में निर्वाचन विभाग की ओर से एक फरवरी से 15 मार्च तक युवा मतदाता पंजीकरण महोत्सव कार्यक्रम चलाया जा रहा है। इसके तहत सभी बीएलओ को अपने क्षेत्र में 18-19 वर्ष के युवाओं का डोर-टू-डोर सर्वे कर मतदाता सूची में नाम जुड़वाना है। इसमें बीएलओ के साथ पर्यवेक्षक, ग्रामसेवक, एएनएम, आंगनबाड़ी कार्यकर्ता भी जुटे। इनके कार्य का शनिवार को तहसीलदार और नायब तहसीलदार ने निरीक्षण किया। एसडीएम चिन्मयी गोपाल ने बताया कि तहसीलदार ने जुल्मी, नायब तहसीलदार ने रामगंजमंडी, सुकेत, सातलखेडी, बीडमंडी, नायब तहसीलदार चेचट ने अपने क्षेत्र में बूथों का निरीक्षण किया। एसडीएम ने बताया कि जिन बीएलओ ने सर्वे का कार्य पूर्ण नहीं किया है, उनके विरुद्ध कार्रवाई प्रस्तावित कर दी गई है। कार्यक्रम को लेकर सोमवार को शाम चार बजे मोड़क गांव में मंगलम क्लब हाउस में सभी बीएलओ पर्यवेक्षकों की बैठक रखी है।
hin_Deva hin_Deva